รัฐบาลไทย-ข่าวทำเนียบรัฐบาล-วธ.เผยผลโพล “วันแม่แห่งชาติ” ปชช.ประทับใจ-น้อมนำพระราชกรณียกิจ “สมเด็จพระราชินี” ในรัชกาลที่ 9  อนุรักษ์และส่งเสริมใช้ผ้าไทย-งานศิลปะพื้นบ้าน-ช่วยเหลือผู้ด้อยโอกาส
วันศุกร์ที่ 10 สิงหาคม 2561
วธ.เผยผลโพล “วันแม่แห่งชาติ” ปชช.ประทับใจ-น้อมนําพระราชกรณียกิจ “สมเด็จพระราชินี” ในรัชกาลที่ 9  อนุรักษ์และส่งเสริมใช้ผ้าไทย-งานศิลปะพื้นบ้าน-ช่วยเหลือผู้ด้อยโอกาส
วธ.เผยผลโพล “วันแม่แห่งชาติ” ปชช.ประทับใจ-น้อมนําพระราชกรณียกิจ “สมเด็จพระราชินี” ในรัชกาลที่ 9
อนุรักษ์และส่งเสริมใช้ผ้าไทย-งานศิลปะพื้นบ้าน-ช่วยเหลือผู้ด้อยโอกาสพร้อมนําไปใช้ในชีวิตประจําวัน
บอกรักแม่ด้วยการกอด-บอกรัก-นําพวงมาลัยดอกมะลิกราบขอพรแม่
วธ.เผยผลโพล“วันแม่แห่งชาติ”ปชช.ประทับใจ-น้อมนําพระราชกรณียกิจ“สมเด็จพระราชินี”ในรัชกาลที่ 9
อนุรักษ์และส่งเสริมใช้ผ้าไทย-งานศิลปะพื้นบ้าน-ช่วยเหลือผู้ด้อยโอกาสพร้อมนําไปใช้ในชีวิตประจําวัน
บอกรักแม่ด้วยการกอด-บอกรัก-นําพวงมาลัยดอกมะลิกราบขอพรแม่
เผย 6 ประโยคบอกรักให้แม่ซาบซึ้ง-มีความสุข
กรมศิลปากร เปิดพิพิธภัณฑ์-อุทยานประวัติศาสตร์-แหล่งเรียนรู้ทั่วประเทศ ชมฟรีวันแม่แห่งชาติ
นายวีระ โรจน์พจรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.)ร่วมกับมหาวิทยาลัยสวนดุสิต สํารวจความคิดเห็นเด็ก เยาวชนและประชาชน หัวข้อ“วันแม่แห่งชาติ”12 สิงหาคม 2561 จากผู้ตอบแบบสอบถาม 2,528 คน ครอบคลุมทุกภูมิภาค ผลการสํารวจพบว่า เมื่อสอบถามถึงความสําคัญของการจัดกิจกรรม“วันแม่แห่งชาติ”ร้อยละ 85.31 ระบุเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 รองลงมา ร้อยละ 64.87 เพื่อให้ลูกแสดงความกตัญญูกตเวทีต่อแม่ร้อยละ 52.10 ให้ลูกเห็นความสําคัญในบทบาทของแม่ที่มีต่อครอบครัว/ต่อสังคม และร้อยละ 45.68 เพื่อปลุกจิตสํานึกให้คนทําความดีเพิ่มขึ้น ส่วนกิจกรรมที่ประชาชนตั้งใจเข้าร่วม เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงเจริญพระชนมายุ 86 พรรษา 12 สิงหาคม 2561 มากที่สุดคือ ร่วมจุดเทียนชัยถวายพระพรชัยมงคล รองลงร่วมทําบุญตักบาตร ลงนามถวายพระพรทํากิจกรรมสาธารณะประโยชน์ ประดับธงชาติตามอาคารบ้านเรือน/ติดตั้งภาพพระบรมฉายาลักษณ์/สาทิสลักษณ์ และการแต่งกายด้วยผ้าไทย
นายวีระ กล่าวอีกว่า จากการสํารวจความคิดเห็นเรื่องพระราชกรณียกิจในสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ที่ประชาชนประทับใจและสามารถน้อมนําไปใช้ในชีวิตประจําวัน พบว่า อันดับ 1 การอนุรักษ์ส่งเสริมการใช้ผ้าไทย ผ้าไหม ผ้ามัดหมี่และการเลี้ยงไหม อันดับ 2 การส่งเสริมงานศิลปะพื้นบ้านที่มีความงดงามหลายสาขา อาทิ การปั้น การทอ การจักสาน อันดับ 3 ทรงเยี่ยมราษฎรในท้องถิ่นทุรกันดารและช่วยเหลือประชาชนผู้ด้อยโอกาส อันดับ 4 โครงการป่ารักน้ํา การพัฒนาแหล่งน้ําเพื่อการเกษตร การเพาะปลูก การค้นคว้าทดลอง และวิจัยหาพันธุ์พืชใหม่ๆ ที่เหมาะสมกับสภาพท้องถิ่นนั้นๆ และอันดับ 5 การเพาะพันธุ์สัตว์น้ํา การอนุรักษ์สัตว์ป่าและช้างไทย
นอกจากนี้ สอบถามว่า เนื่องใน“วันแม่แห่งชาติ”ตั้งใจจะบอกรักหรือแสดงความรักแม่อย่างไร ร้อยละ 70.25 กอด/บอกรัก/นําพวงมาลัยดอกมะลิกราบขอพรแม่ รองลงมา ร้อยละ 61.98 รับประทานอาหารกับแม่ ร้อยละ 42.16 ซื้อของขวัญให้แม่ ร้อยละ 39.29 โทรศัพท์ถึงแม่ ส่งข้อความทางโทรศัพท์/ทางไลน์บอก รักแม่ และร้อยละ 32.75 มอบบัตร/การ์ดอวยพรให้แม่ ส่วนคําพูดหรือประโยคที่เตรียมไว้บอกรักแม่และคิดว่าจะทําให้แม่รู้สึกซาบซึ้งและมีความสุขที่สุด อันดับ 1 สุขสันต์วันแม่ หนูรักแม่มากที่สุดค่ะ/ผมรักแม่มากที่สุดครับ อันดับ 2 จะเป็นลูกที่ดี เป็นคนดี เชื่อฟังคําสอนของพ่อแม่ และจะไม่ยุ่งเกี่ยวกับสารเสพติด อันดับ 3 ขอให้แม่มีสุขภาพแข็งแรง อายุยืนยาว อยู่กับลูกหลานไปนานๆ อันดับ 4 จะตั้งใจเรียน/ทํางาน เพื่อเลี้ยงดูแม่ให้สุขสบาย อันดับ 5 ดีใจที่เกิดมาเป็นลูกแม่ ขอบคุณแม่ที่เลี้ยงดูมาตลอด และอันดับ 6 จะดูแลไม่ทอดทิ้ง จะไม่ทําให้แม่เป็นห่วงหรือเสียใจ และขอโทษที่เคยทําให้แม่เสียใจ ขณะเดียวกันได้สอบถามประชาชนว่า กิจกรรมพิเศษที่เห็นว่าภาครัฐควรจัดขึ้นในวันแม่แห่งชาติ ได้แก่ เผยแพร่การประดิษฐ์ดอกมะลิ พวงมาลัยดอกมะลิ เพื่อไปกราบขอพรแม่
อย่างไรก็ตาม ได้รับรายงานว่าในช่วงวันที่ 12 สิงหาคมนี้ กรมศิลปากร เปิดพิพิธภัณฑ์สถานแห่งชาติ อุทยานประวัติศาสตร์ และแหล่งเรียนรู้ทั่วประเทศให้เข้าชมฟรี โดยไม่เก็บค่าเข้าชมและค่าธรรมเนียม ดังนั้นขอเชิญชวนเด็กและเยาวชน ประชาชน ชวนแม่และครอบครัว เข้าชมพิพิธภัณฑ์สถานแห่งชาติ อุทยานประวัติศาสตร์ และแหล่งเรียนรู้ทั่วประเทศ